cyanic-selkie/wikianc huggingface dataset:
Margarita Džepa
Agrīna dzīve
Džepa ir etniska aromūniete. Viņa dzimusi Lušņē, Albānijā, kā Margarita Prifti. Viņas māte nomira, kad Margaritai bija deviņi gadi. Jau no agras bērnības viņa mīlēja albāņu dzeju, un skolotāja mudināja viņu pievienoties aktiermākslas nodarbībām. Gezims Libohova, tolaik labi pazīstamais Lušņes kultūras institūta drāmas skolotājs, vietējās skolās meklēja piemērotu skolnieci jaunas krievu meitenes lomai teātra izrādē. Ieraugot Džepu, viņš uzreiz izvēlējās viņu viņas blondo matu un zilo acu dēļ. Luga bija tik veiksmīga, ka pirmizrādes notika arī Fieri un Berati pilsētās.
Pēc pamatskolas beigšanas viņa iestājās Liceu Artistik Tirānā, drāmas nodaļā.
Karjera
Viņa sāka savu karjeru Tirānā, Nacionālajā teātrī, kur viņa tēloja Antona Čehova, Frīdriha Šillera un Nikolaja Gogoļa un citu rakstnieku lugās. 1962. gadā viņa vadīja pirmo Festivali i Këngës.
Margaritai Džepai ir piešķirts Albānijas tautas mākslinieces tituls.
Starptautiski panākumi
Aktrise 19. Starptautiskā teātra festivāla ietvaros saņēma balvu Actor Of Europe, par vecmāmiņas lomu izrādē Constantin and Doruntinë (režisors Laerts Vasili).
Roza Gelberta
Roza Gelberta (fr; dzimusi, mirusi ) bija franču golfere. Startējusi 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē startēja sieviešu golfa turnīrā, kur izcīnīja 9. vietu.
Ainažu pareizticīgo baznīca
Draudze dibināta 1889. gadā. Tā kā apkārtnē bija maz krievu iedzīvotāju, draudzē ievērojams skaits locekļu bija latvieši un igauņi. Baznīca pēc Jāņa Frīdriha Baumaņa projekta celta no 1894. līdz 1895. gadam un tika nosaukta Arsēnija Lielā vārdā. Tā darbojās līdz 1958. gadam, kad Latvijas PSR varas iestādes to slēdza. Baznīcā ierīkoja noliktavu, bet iekārtas pārveda uz Salacgrīvas pareizticīgo baznīcu. 1995. gadā draudze atjaunojās un 2001. gadā Rīgas arhibīskaps (tagad metropolīts) Aleksandrs iesvētīja jauno baznīcas zvanu. Pie baznīcas atrodas draudzes nams, kurā notiek Latvijas pareizticīgās baznīcas draudžu bērnu nometnes. Baznīcā notiek arī luterāņu draudzes dievkalpojumi.
Aleksandrs Basovs
Aleksandrs Basovs (dzimis Rīgā) ir Latvijas futbola treneris. Kopš 2020. gada janvāra ir Latvijas U-21 futbola izlases galvenais treneris.
Spēlētāja karjera
Aleksandrs Basovs pirmos futbola treniņus uzsāka Rīgas Futbola skolā. 15 gadu vecumā debitēja 1993. gada Latvijas futbola Virslīgas sezonā FK Pārdaugava sastāvā pret FK Auseklis, nākot uz maiņu 88. minūtē. Tā bija vienīgā spēlē augstākajā līmenī kā spēlētājam, jo krustenisko saišu plīsuma dēļ futbolista karjeru nācās beigt. Līdz tam bija arī U-17 un U-19 izlases kandidāts.
Trenera karjera
Pēc spēlētāja karjeras priekšlaicīgas pārtraukšanas, sāka strādāt par jaunatnes treneri Latvijā un Krievijā. 2015. gadā atgriezās Latvijā pēc Latvijas Futbola federācijas uzaicinājuma, lai vadītu Latvijas jaunatnes izlases.
Jaunbritānija
Jaunbritānija (en, tpi) ir lielākā sala Bismarka arhipelāgā un otra lielākā sala Papua-Jaungvinejā. Ziemeļos to apskalo Jaungvinejas jūra, bet dienvidos Zālamana jūra. Jaunbritāniju rietumos no Jaungvinejas atdala Dampīra šaurums un Vitjaza šaurums, bet austrumos no Jaunīrijas atdala Sentdžordža šaurums. Lielākās pilsētas Jaunbritānijā ir Kokopo, Kimbe un Rabaula.
Līdz 1919. gadam, kad sala atradās vāciešu kontrolē, tās nosaukums bija Jaunpomerānija (de).
Zvaigžņu ceļš: Bezgalība
"Zvaigžņu ceļš: Bezgalība" (en) ir 2016. gada ASV zinātniskās fantastikas filma, kuras režisors ir Džastins Lins. Tās scenārists ir Saimons Pegs. Šī ir 13. filma "Zvaigžņu ceļa" filmu sērijā. Šis ir turpinājums 2013. gada filmai "Tumsā: Zvaigžņu ceļš".
Filmā galvenās lomas atveido Džons Čo, Saimons Pegs, Kriss Pains, Zekerijs Kvinto, Zoja Saldana un Karls Urbans. Šī ir pēdējā "Zvaigžņu ceļa" filma, kurā Pāvela Čehova lomu attēlo Antons Jeļčins. Filmas pirmizrāde notika.
Uranaži
Uranaži ir ciems Alūksnes novada Kalncempju pagastā. Atrodas pagasta centrālajā daļā 3 km no pagasta centra Kalncempjiem, 20 km no novada centra Alūksnes un 200 km no Rīgas.
Apdzīvotā vieta atrodas nomaļus no autoceļa V396, Uranažu strauta krastā.
Netālu atrodas valsts nozīmes arheoloģijas piemineklis Uranažu senkapi.
Latvijā sastopamo mārīšu sugu saraksts
Latvijā sastopamas 62 mārīšu dzimtas sugas, kuras ietvertas 28 ģintīs.
Klasifikācija
Ģinšu stāvokļi Coccinellidae dzimtā, balstoties uz Dmitrija Teļnova (2004) datiem. Sugas, kas ietilpst dotajās ģintīs, attēlotas augstāk tabulā.
Bleiks Klārks
Bleiks Klārks (en, dzimis ) ir Amerikas Savienoto Valstu stand-up komiķis un aktieris. Viņa balss ir līdzīga aktiera Džima Vārnija balsij. Tieši Bleiks turpināja Vārnija iesākto darbu filmu sērijā "Rotaļlietu stāsts" pēc Vārnija nāves, turpinot ierunāt viņa tēlu. Ir iesaitījies arī vairākās Ādama Sendlera filmās.
Trainkos
Trainkos Sh.A ir Kosovas dzelzceļa uzņēmums. Dibināts 2011. gadā, sadalot Hekurudhat e Kosovës.
Trainkos pārziņā pasažieru un kravas pārvadājumi. Uzņēmums ir lielākais konteineru operators Kosovā.
Vēsture
No 1920. gadiem dzelzceļa sistēma Jugoslovenske železnice bija vienota visā Dienvidslāvijas teritorijā.
Pēc 1999. gada Kosovas kara beigām tika izveidots uzņēmums Hekurudhat e Kosovës, pārņemot bijušās Dienvidslāvijas dzezlceļa infrastruktūru un ritošo sastāvu Kosovas teritorijā.
2011. gadā Hekurudhat e Kosovës sadalīts divos uzņēmumos:
Žuau Kanselu
Žuau Pedru Kavaku Kanselu (pt; dzimis ) ir Portugāles futbolists, aizsargs, Portugāles futbola izlases dalībnieks. Kopš 2023. gada spēlē Vācijas Bundeslīgas klubā Minhenes "Bayern".
2023. gada 31. janvārī Kanselu uz atlikušo sezonas daļu tika izīrēts Minhenes Bayern. Kanselu debitēja Minhenes klubā DFB-Pokal spēlē, uzvarā 4:0 pār Mainz 05, reģistrējot rezultatīvu piespēli Erika Maksima Šupo-Motinga vārtos.
Sasniegumi
Benfica
Juventus
Manchester City
Portugāle
Eiropas autoceļš E20
Eiropas autoceļš E20 ir daļa no Starptautiskā E ceļu tīkla. Tas ved no rietumiem un austrumiem — no Šenonas Īrijā līdz Sanktpēterburgai Krievijā, cauri Lielbritānijai, Dānijai, Zviedrijai un Igaunijai. Maršruta kopgarums ir 1880 kilometri. Trīs vietās autoceļa maršruts ir pārrauts. Lai nokļūtu no Dublinas uz Liverpūli un no Stokholmas uz Tallinu ir jāizmanto prāmji. Maršrutā no Kingstonas pie Hallas uz Esbjergu nekursē automašīnas pārvadājoši prāmji.
Īrija
Autoceļš E20 Īrijā no Šenonas lidostas uz Dublinu ir 228 kilometrus garš, un ir tikai daļēji atzīmēts uz autoceļiem M7/N7. Posms no Šenonas lidostas līdz Limerikas austrumiem ir atdalītu joslu ceļš, un īsā posmā tā atbilst automaģistrāles standartiem. 2010. gada 16. jūlijā atveroties Limerika tunelim, tas pilnībā noslēdza Limerikas apvedceļu. Posms no Limerikas līdz Nāsai ir M7 automaģistrāle, un pēdējais posms no Nāsas uz Dublinu ir ceļš ar atdalītām joslām. Lai nokļūtu no Dublinas uz Liverpūli ir jāizmanto prāmis.
Lielbritānija
Posmā no Liverpūles līdz Haitenai tas seko autoceļam A5080, no Haitenas līdz Soutkeivai sekojot Automaģistrālei M62, un posmā no Soutkeivas līdz Kingstonai pie Hallas sekojot autoceļam A63. Autoceļa garums Lielbritānijā ir 205 kilometri un tas nav atzīmēts uz ceļiem.
Starp Kingstonu pie Hallas un Esbjergu nekursē prāmis. Kā alternatīvu var izmantot prāmi Harvičas (350 kilometru attālumā), vai arī prāmi no Imminghemas, kas ir 48 kilometru attālumā.
Dānija
Dānijā E20 ved no Esbjergas līdz Ēresunda tiltam, kopumā tas ir 315 kilometri Dānijā.
E20 maršruts arī šķērso Lielās jostas tiltu, kurš sastāv no divām atsevišķām sešus kilometrus garām daļām.
Abiem tiltiem ir piemērotas caurbraukšanas maksas, kuras kopumā izmaksā aptuveni 60 eiro. Ēresundas tilts ir 8 kilometrus garš, ar 4 kilometrus garu tuneli Dānijas pusē. Tilta vidū ceļš šķērso Dānijas/Zviedrijas robežu. Posmā no Koges līdz Kopenhāgenai, autoceļam E20 pievienojas E47 un E55.
Zviedrija
Zviedrijā pirmie 320 E20 kilometri ir automaģistrāle no Ēresundas tilta netālu no Malmes līdz Nēsai uz austrumiem no Gēteborgas. Arī posmā no Vretstorpas (20 kilometrus no Erebrū) līdz Stokholmai autoceļš atbilst automaģistrāles standartiem.
Kopumā Zviedrijas E20 posms ir 770 kilometrus garš. 280 kilometrus gara posmā tam seko E6, 50 kilometrus garā posmā E50, un 35 kilometrus garā posmā E4.
No Stokholmas uz Tallinu kursē prāmis, un brauciens vienā virzienā aizņem 15 stundas. Tas atiet no Stokholmas ostas, kura atrodas aptuveni 4 kilometrus uz ziemeļaustrumiem no pilsētas centra.
Igaunija
Igaunijā E20 seko valsts galvenajam autoceļam 1 (Tallina-Narva). Posmā no Tallinas līdz Āsperei (80 kilometru garumā) autoceļš vasarā ir pazeminātas klases automaģistrāle ar ātruma ierobežojumu 110 km/h. Pēdējo gadu laikā posms pie Haljalas ir ticis paplašināts, kā arī septiņus kilometrus garā posmā starp Kohtla-Jervi un Jehvi autoceļam ir atdalītas kustības joslas. Pastāv arī plāni paplašināt autoceļu citos posmos, kuros šobrīd ir tikai viena kustības josla katrā virzienā. Kopumā E20 garums Igaunijā ir 218 kilometri.
Ļermontova
Ļermontova (ru) ir pilsēta Krievijā, Stavropoles novadā. Pilsēta atrodas 182 km no Stavropoles.
Eiropas autoceļš E20
Krievija
Krievijā E20 seko autoceļam A180 (Iepriekš saukta par M11). Autoceļš ved no Ivangorodas uz Sanktpēterburgu ar vienu joslu katrā virzienā. E20 garums Krievijā ir 142 kilometri. Lai šķērsotu robežu, tas ir iepriekš jāpiesaka, taču arī tas var ievilkties un dažreiz var nākties gaidīt uz robežas vairāku dienu garumā.
Nokia 5300
Nokia 5300 XpressMusic bija Somijas uzņēmuma Nokia mobilais telefons. Tas ietilpa XpressMusic sērijā, kas speciāli izstrādāta mūzikas atskaņošanai. Izlaists 2005. gada beigās. Tas darbojās GSM 900, 1800 un 1900 tīklā.
Nokia 5300 bija līdzīgs tā priekšgājējam Nokia 5200. Nozīmīgākās izmaiņas:
2007. gadā šo modeli aizvietoja jaunas modifikācijas telefons Nokia 5310
Žagatas (Kalncempju pagasts)
Žagatas (augšzemnieku dialektā: Žogotas) ir ciems Alūksnes novada Kalncempju pagastā. Atrodas pagasta dienvidu daļā 3 km no pagasta centra Kalncempjiem, 20 km no novada centra Alūksnes un 199 km no Rīgas.
Netālu atrodas vietējas nozīmes arheoloģijas piemineklis Žagatu senkapi.
Wi-Fi 6
IEEE 802.11ax, ko Wi-Fi Alliance oficiāli tirgū nosauca par Wi-Fi 6 (2.4 GHz un 5 GHz) un Wi-Fi 6E (6 GHz), ir IEEE standarts bezvadu lokālajiem tīkliem (WLAN) un 802.11ac pēctecis. Tas ir pazīstams arī kā augstas efektivitātes Wi-Fi lai nodrošinātu vispārējiem Wi-Fi 6 klientu uzlabojumiem ar vairāk pieslēgumiem vienā punkta. Tas ir paredzēts darbībai no licences atbrīvotajās joslās no 1 līdz 7.125 GHz, ieskaitot 2,4 un 5 GHz joslas, kas jau tiek plaši izmantotas, kā arī daudz plašākas 6 GHz josla (5,925—7,125 GHz ASV).
Šī standarta galvenais mērķis ir uzlabot caurlaidspēju uz apgabalu augsta pieprasījuma scenārijos, piemēram, uzņēmumu birojos, iepirkšanās centros un blīvos dzīvojamos dzīvokļos. Lai gan nominālais datu pārraides ātruma uzlabojums salīdzinājumā ar 802.11ac ir tikai 37%, kopējais caurlaidspējas uzlabojums (visā tīklā) ir 400% (tātad augsta efektivitāte). Tas nozīmē arī par 75% mazāku aizturi.
Kopējās caurlaidspējas četrkāršošana ir iespējama, pateicoties augstākai spektrālajai efektivitātei. Galvenā iezīme, kas ir 802.11ax pamatā, ir ortogonāla frekvenču dalīšanas daudzkārtēja piekļuve (OFDMA), kas ir līdzvērtīga mobilajai tehnoloģijai, kas tiek izmantota Wi-Fi. Citi uzlabojumi attiecībā uz spektra izmantošanu, ir labāki jaudas kontroles metodes, lai izvairītos no iejaukšanās kaimiņu tīklos, augstākas kārtas 1024 ‑ QAM, augšupvērsts virziens papildināts ar lejupvērstās saite MIMO un MU-MIMO palielinot caurlaidi, kā arī stabilāku savienojumu u uzlabojumu enerģijas patēriņam un drošības protokoliem, piemēram, Target Wake Time un WPA3.
IEEE 802.11ax-2021 standarts, IEEE 802.11ax pārskatīts, tika apstiprināts 2021. gada 9. februārī.
Datu pāraides veidi
Piezīmes
OFDMA
Iepriekšējā 802.11 (proti, 802.11ac) grozījumā tika ieviests vairāku lietotāju MIMO, kas ir telpiskās multipleksēšanas tehnika. MU-MIMO ļauj piekļuves punktam veidot starus pret katru klientu, vienlaikus pārraidot informāciju. Šādi rīkojoties, tiek samazināti traucējumi starp klientiem un palielināta kopējā caurlaidspēja, jo vairāki klienti var saņemt datus vienlaikus. Izmantojot 802.11ax, līdzīga multipleksēšana tiek ieviesta frekvenču domēnā, proti, OFDMA. Izmantojot šo paņēmienu, vairākiem klientiem tiek piešķirtas dažādas resursu vienības pieejamajā spektrā. To darot, 80 MHz kanālu var sadalīt vairākās resursu vienībās, lai vairāki klienti vienlaikus saņemtu dažāda veida datus vienā un tajā pašā spektrā. Lai būtu pietiekami daudz apakšnesēju, lai atbalstītu OFDMA prasības, ir nepieciešams četras reizes vairāk apakšnesēju nekā 802.11ac standartam. Citiem vārdiem sakot, par 20, 40, 80 un 160 MHz kanāliem, 802.11ac standartā ir 64, 128, 256 un 512 apakšnesēji, bet 802.11ax standartā — 256, 512, 1024 un 2048 apakšnesēji. Tā kā pieejamie joslas platumi nav mainījušies un apakšnesēju skaits palielinās par četriem koeficientiem, apakšnesēju atstatums tiek samazināts par tādu pašu koeficientu, kas ievieš četras reizes garākus OFDM simbolus: 802.11ac OFDM simbola ilgums ir 3,2 mikrosekundes, un 802.11ax tas ir 12,8 mikrosekundes (abi bez aizsardzības intervāliem).
Tehniskie uzlabojumi
802.11ax grozījums nodrošinās vairākus būtiskus uzlabojumus salīdzinājumā ar 802.11ac, 802.11ax adresē frekvenču joslas no 1 GHz un 6 GHz. Tāpēc atšķirībā no 802.11ac, 802.11ax darbosies arī nelicencētajā versijā 2.4 GHz josla.
Vjačeslavs Nazarovs
Vjačeslavs Nazarovs (ru; dzimis ) ir bijušais krievu izcelsmes Latvijas hokejists, aizsargs un hokeja treneris.
Spēlētāja karjera
Spēlētāja karjeras laikā spēlēja aizsarga pozīcijā. Lielāko daļu karjeras aizvadīja Rīgas "Dinamo" sastāvā, kur spēlēja laikā no 1969. līdz 1984. gadam, 1982. gadā spēlēja Latvijas Bērzs komandā. Nazarovs bijis PSRS otrās izlases dalībnieks laikā no 1975. līdz 1985. gadam.
Trenera karjera
Pēc spēlētāja karjeras beigām kļuvis par treneri. Bijis trenera palīgs "Latvijas Bērzs" komandā (1985), Rīgas "Dinamo" (1980, 1986—1988). Trenējis arī Latvijas sieviešu hokeja izlasi. 1990. gadu beigās bijis Latvijas hokeja izlases galvenā trenera Haralda Vasiļjeva palīgs. Trenējis vairākas Latvijas jauniešu komandas, 2005., 2008. un 2013. gadā bijis Latvijas U-18 izlases galvenais treneris.
Madss Mikelsens
Jaunībā Mikelsens nodarbojies ar vingrošanu un dejošanu. Savas aktiera karjeras sākumā piedalījies vairākās dāņu filmās. Mikelsens sev pievērsa pasaules uzmanību ar lomu divdesmit pirmajā Džeimsa Bonda filmā "Kazino Royale" (2006). Piedalījies arī tādās filmās kā "Karaliskā dēka" (2012), "Doktors Streindžs" (2016), "Rogue One: Zvaigžņu karu stāsts" (2016), "Vēl pa mēriņam" (2020), "Taisnās tiesas jātnieki" (2020) un "Indiana Džonss un Likteņa rats" (2023). Par dalību dāņu filmā "Medības" (2012), saņēmis Kannu kinofestivāla balvu kā labākais aktieris, bet par lomu filmā "Vēl pa mēriņam" saņēmis Eiropas Kino balvu kā labākais aktieris.
Piedalījies arī seriālā "Hanibāls" (2013—2015), par ko 2013. gadā saņēmis Saturna balvu kā labākais televīzijas aktieris.
Madsa Mikelsena brālis Lāšs arī ir pazīstams dāņu aktieris.
Jans Hartongs
Jans Hartongs (nl; dzimis, miris ) bija nīderlandiešu šaha problēmists.
Šaha kompozīcija
No 1917. gada publicējis apmēram 900 divvilčus un trīsvilčus, kā arī pasaku šaha uzdevumus. Vairāk nekā 400 Hartunga uzdevumi ieguvuši atzinības sastādīšanas konkursos. Daudzas Hartonga kompozīcijas ir rekorduzdevumi (taski). 1959. gadā simts Hartonga un simts Lošinska uzdevumi publicēti M. Nīmeiera krājumā «Twee zielen en twee gedachten» (Divi mērķi un divas domas).
No 1959. gada Hartongs bija starptautiskais meistars šaha kompozīcijā.
Piemērs
Uzdevuma risinājums:
Šādu uzdevumu (bez bandiniekiem) šaha kompozīcijā sauc par aristokrātu.
Vladimirs Jurzinovs
Vladimirs Jurzinovs (ru; dzimis ) ir bijušais krievu hokejists un hokeja treneris.
Spēlētāja karjera
Spēlētāja karjeras laikā spēlēja centra uzbrucēja pozīcijā. Lielāko daļu karjeras aizvadīja Maskavas "Dinamo" sastāvā, karjeru noslēdza Somijas klubā Tamperes "Koo-Vee", kur bija spēlējošais treneris. "Dinamo" sastāvā septiņas reizes izcīnīja sudraba medaļu PSRS čempionātā, kopumā PSRS čempionātā aizvadījis 489 spēles, kurās guvis 239 vārtus. Spēlējis PSRS izlasē. Tās sastāvā divas reizes izcīnījis zeltu Pasaules čempionātā (1963, 1969) un vienu bronzu (1961).
Trenera karjera
Pēc spēlētāja karjeras beigām kļuvis par treneri. Laikā no 1974. līdz 1980. un no 1989. līdz 1992 gadam bijis Maskavas "Dinamo" treneris, vairākas reizes komanda viņa vādībā uzvarēja PSRS čempionātā. Laikā no 1980. līdz 1989. gadam Jurzinovs vadījis Rīgas "Dinamo", kas viņa vadībā 1987.—1988. gada sezonā izcīnīja sudrabu. No 1992. līdz 1998. gadam bijis Somijas kluba Turku TPS galvenais treneris, no 1998. līdz 2004. gadam trenēja Klotenes "Flyers" (Šveice), no 2005. līdz 2006. gadam — Jaroslavļas "Lokomotiv". Bijis Latvijas izlases konsultats 1995., 1997. un 1999. gada Pasaules čempionātā. Vairākkārt Latvijas hokeja federācija apsvērusi Jurzinova kandidatūru izlases galvenā trenera amatam, bet šo amatu tā arī nekad nav ieņēmis. Tāpat trenējis Krievijas izlasi, bijis galvenais treneris 1998. gada Pasaules čempionātā un.
Saņēmis Latvijas PSR un PSRS Nopelniem bagātā trenera goda nosaukumu.
18 Melpomene
Melpomene, arī 18 Melpomene ir asteroīds ar diametru apmēram 141 km, atrodas asteroīdu joslā, pieder S tipa asteroīdu grupai.
Asteroīdu atklāja angļu astronoms Džons Hainds Bišopa observatorijā Londonā. Haindam tas bija piektais atklātais asteroīds (kopā 10). Asteroīds nodēvēts mūzas Melpomenes vārdā, vārdu izvēlējās sers Džordžs Eirijs (George Airy). Melpomene grieķu mitoloģijā ir Zeva un Mnēmosines meita, traģēdijas mūza.
Melpomene ir akmens tipa asteroīds, satur silikātu minerālus un metālus.
1978. gada 11. decembrī tika novērots, kā Melpomene aizklāj zvaigzni SAO 114159. Novērojuma laikā asteroīdam tika atklāts pavadonis ar diametru ap 37 km. Tam tika piešķirts pagaidu apzīmējums S/1978 (18) 1. 1985.-1987. gadā Maunakea observatorija, izmantojot 2,2 m teleskopu, pētīja apgabalu ap asteroīdu, nolūkā atklāt pavadoni vai putekļu gredzenu, taču nekas netika atrasts. 1993. gadā Melpomeni pētīja ar Habla kosmisko teleskopu, tika atklāts, ka asteroīdam ir izstiepta forma, bet pavadonis netika konstatēts.
Lil Baby
Dominiks Armani Džonss (en; dzimis 1994. gada 3. decembrī), profesionāli pazīstams kā Lil Baby, ir amerikāņu reperis. Lielāko slavu ieguva 2017. gadā pēc miksteipa Perfect Timing (2017) izlaišanas. Viņa debijas studijas albums Harder Than Ever (2018) radīja Billboard Hot 100 pirmā desmitnieka singlu "Yes Indeed" (kopā ar Dreiku). 2018. gadā viņš izdeva vēl divus miksteipus: Drip Harder (2018) (kopā ar Gunna), kurā bija singls "Drip Too Hard", kas sasniedza 4. vietu Billboard Hot 100, un vēlāk Amerikas Ierakstu industrijas asociācija to sertificēja kā Dimanta ierakstu (RIAA); un Street Gossip (2018), kas sasniedza 2. vietu ASV Billboard 200.
Viņa otrais studijas albums My Turn (2020) sasniedza Billboard 200 1. vietu, un RIAA to ir sertificējis trīskāršā platīna līmenī. Albums radīja singlus "We Paid" (ar 42 Dugg) un "The Bigger Picture", kuri abi sasniedza Billboard Hot 100 labāko desmitnieku. 2021. gadā Lil Baby un reperis Lil Durk izdeva sadarbības albumu The Voice of the Heroes (2021), kas kļuva par Lil Baby otro #1 Billboard 200 projektu. Viņš arī sadarbojās ar Dreiku dziesmās "Wants and Needs" un "Girls Want Girls" un ar Nikiju Mināžu 2022. gada singlā "Do We Have a Problem?", kas visas trīs ieņēma 2. vietu Billboard Hot 100. Lil Baby bija dalībnieks Kanje Vesta dziesmā "Hurricane" kopā ar The Weeknd, kas ļāva viņam iegūt Grammy balvu par labāko melodiskā repa sniegumu.
Papildus savai Grammy balvai, Lil Baby ir saņēmis MTV Video mūzikas balvu un divas BET balvas; un Apple Music Awards 2020 tika kronēts par gada labāko visu žanru izpildītāju.
AHHAA
Centra vēsture
AHHAA uzsāka savu darbību 1997. gada 1. septembrī kā Tartu Universitātes projekts. No 2004. gada AHHAA zinātnes centrs strādā ar Tartu pilsētas un Tartu Universitātes atbalstu.
No 2008. gada līdz 2017. gadam vienā no lielākajiem Tartu iepirkšanās centriem Lõunakeskus bija atvērts AHHAA 4D piedzīvojumu kinoteātris. No 2009. gada līdz 2013. gadam Tallinas Brīvības laukumā darbojās zinātnes centra AHHAA filiāle.
No 2011. gada 7. maija Zinātnes centrs AHHAA atrodas jaunā, modernā ēkā netālu no Tartu centra, jaunā ēka ir 11,156 m². Zinātnes centra AHHAA mērķis ir radīt aizraujošu un interesantu mācību vidi, kas veicinātu jaunu zināšanu apguvi. To veicināšanai tiek izmantotas dažādas metodes — praktiska dalība darbnīcās, zvaigžņu un planētu vērošana planetārijā, zinātnes likumu skaidrošana teātra uzvedumos utt.
Galvenā ēka
Zinātnes centra AHHAA modernā ēka atrodas Tartu pilsētas centrā, Sadama ielā 1. Celtniecības darbi tika uzsākti 2008. gada vasarā un pabeigti 2010. gada nogalē. Ēkas platība ir vairāk kā 10 000 m2, tilpums ir 54 000 m3. Šajā būvē ir izvietotas trīs ekspozīciju zāles ar vairākiem balkoniem. Uz zinātnes centra jumta atrodas planetārijs pilnas lodes formā.
Tehnoloģiju zāle
Eksponāti tehnoloģiju zālē atklāj tehnoloģiskos sasniegumus, kas tiek izmantoti ikdienā. Parādīta trīšu sistēma, kas palīdz celt smagus priekšmetus. Uzstādīta pasaulē lielākā Hobermana lode, kā arī ir iespēja braukt ar velosipēdu pāri trosei pāri zālei. Tehnoloģiju zāles 2.stāva balkonā atrodas anatomijas kolekcija, kas pieder Tartu Universitātes Medicīnas fakultātei. Tehnoloģiju zāles 3.stāvā ir apskatāma matemātikas izstāde „AHHAA, kubā”.
Dabas zāle
Dabas zāles eksponāti demonstrē bioloģijas, fizikas, ģeogrāfijas un materiālu zinātnes likumus. Apmeklētājiem ir iespēja redzēt zivis no Sarkanās jūras, novērot cālēnu šķilšanos procesu vai kā 20 000 skudras organizē savu dzīvi milzīgā skudru pūžnī. Dabas zālē atrodas arī Baltijā un Ziemeļvalstīs vienīgais ūdens printeris, kur uz ūdens sienas iespējams uzzīmēt zīmējumu. Jaunākajiem Zinātnes centra AHHAA apmeklētājiem izveidots rotaļu laukums, kurā, izmantojot spēļu klučus, var uzbūvēt māju vai ciettoksni.
Īslaicīgo izstāžu zāle
Īslaicīgo izstāžu zālē atrodas dažādas izstādes, kuras ir veidojuši un izstrādājuši Zinātnes centra AHHAA izgudrotāji un izstāžu veidotāji. AHHAA centrā tiek izvietotas arī ceļojošās izstādes no citām valstīm. Ekspozīcija parasti tiek mainīta divas reizes gadā.
Zinātnes teātris
Zinātnes centrā AHHAA notiek demonstrējumi zinātnes teātrī. Priekšnesumi tiek iedalīti dažādās kategorijās (fizika, ķīmija, gaiss, drošība un veselība), tiek piedāvāti arī sezonālie zinātnes teātri, priekšnesumi Ziemassvētkiem vai Lieldienām. Zinātnes teātrī ir 70 sēdvietas un 30 stāvvietas.
Darbnīcas
AHHAA zinātnes centrā ir organizētas darbnīcas, lai veicinātu apgūt zinātni. Darbnīcas ir veidotas par tēmām, kas saistītas ar bioloģiju, ķīmiju, fiziku, enerģētiku, gaismu, astronomiju un gastronomiju. Darbnīcas vada apmācīts personāls. Apmeklētāji var piedalīties tādās darbīcās kā ziepju laboratorija, operācija "Acs", DNS izdalīšana, šokolādes rūpnīca u.c.
Planetārijs
Zinātnes centra planetārijs piedāvā lielisku iespēju aplūkot zvaigžņotās debesis unikālā vietā – pilnas lodes hibrīdplanetārijā. Zinātnes centra AHHAA planetārija unikalitāte slēpjas tajā, ka pretēji parastajiem planetārijiem, kuros var aplūkot zvaigznājus tikai uz grieztiem un sienām, Zinātnes centra AHHAA planetārijā zvaigžņotās debesis ir iespējams redzēt arī zem kājām. Šī iemesla dēļ, AHHAA planetārija grīda ir veidota no stikla.
Zinātnes centra AHHAA planetārijs pieder divām organizācijām:
Zinātnes veikals
AHHAA centra zinātnes veikals atrodas pirmajā stāvā. Ieeja veikalā ir pirms biļešu kases, lai tā apmeklējumam nav jāiegādajas biļete. AHHAA zinātnes veikals ir lielākais šāda tipa veikals Igaunijā, kurā ir pieejams plašs galda spēļu klāsts, kas veicina loģisko domāšanu. Veikalā ir atrodamas arī citas ierīces un rotaļlietas, kas veicinās bērna izpratni un zināšanas medicīnā, astronomijā vai informātikā, piemēram, cilvēka ķermeņa uzbūves modeļi, zvaigžņu kartes, roboti, mājas planetārijus.
4D piedzīvojumu kinoteātris
No 2008. gada 18. jūlija līdz 2017. gada 31. decembrim Zinātnes centram AHHAA bija 4D piedzīvojumu kinozāle, kas atrodās pie Tartu Dienvidu robežas Lõunakeskus iepirkšanās centrā.
AHHAA un Latvija
Pēc statistikas datiem katrs ceturtasi centra apmeklētājs ir no Latvijas, tāpēc Zinātnes centrs AHHAA nodrošina ekskursiju programmu un aprakstus eksponātiem arī latviešu valodā.
Kopš 2012. gada Zinātnes centrs AHHAA apmeklē arī dažādas Latvijas pilsētas ar savu izbraukumu izstādi „Zinātne uz riteņiem”. 2016. gadā AHHAA izbraukuma izstāde viesojās Ventspilī, Daugavpilī un Jelgavā. Apmeklētāji var izmēģināt dažādus interaktīvos eksponātus, piedalīties darbnīcās un apmeklēt zinātnes teātri. AHHAA ir piedalījies arī Latvijas kultūras pasākumos — Jelgavas metāla svētkos, ZZ čempionātā, Latvijas muzeju naktī, Rīgas pilsētas svētkos u.c.
Sponsori
Zinātnes centra AHHAA darbība tiek nodrošināta pateicoties vairākām akadēmiskajām institūcijām un sadarbības partneriem, kas pārstāv gan privāto, gan publisko sektoru:
2021. gada Varakļānu novada domes vēlēšanas
Varakļānu novadā, tāpat arī Rēzeknes novadā, notika ārkārtas vēlēšanas, vēlāk nekā citur Latvijā, saistībā ar Varakļānu novada izveidi.
Vēlēšanu norise
Varakļānu novadā atradās 3 vēlēšanu iecirkņi. Murmastienes pagastā varēja nobalsot Murmastienes kultūras centrā, Varakļānu pagastā varēja nobalsot Stirnienes tautas namā un Varakļānu pilsētā varēja nobalsot Varakļānu kultūras namā.
Balsošanas sistēma
Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.
Novada domē tiek ievēlēti 15 deputāti, ja iedzīvotāju skaits administratīvajā teritorijā ir līdz 30 000.
Tiesības piedalīties Varakļānu novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Varakļānu novada administratīvajā teritorijā 90 dienas pirms vēlēšanu dienas, vai kuriem Varakļānu novada administratīvajā teritorijā piederēja nekustamais īpašums. Lai apliecinātu vēlētāja identitāti bija jāuzrāda derīga ES pilsoņa pase vai personas apliecība (eID karte).
Kandidātu saraksti
tika izlozēti sarakstu kārtas numuri.
Ievēlētie deputāti
Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.
Ķipēnu muiža
Ķipēnu muižas kungu māja atrodas Limbažu novada Katvaru pagastā, 1,2 km no pagasta centra Pociema. Muiža izveidojusies Umurgas draudzes novadā Rīgas arhibīskapijas Līvu galā, kas piederēja arhibīskapa vasaļiem Pāleniem.
Vēsture
1392. gadā pirmo reizi minēts Ķipēnu ciems (Kippendorp, Kippen). 1490. gadā to iegādājās Gotšalks no Pāles (Pahle) jeb Pālens, muižu vēlāk dēvēja gan par Ozolmuižu (Eckhoff), gan par Pālena muižu (Palen Hoff). 1920. gada zemes reformas laikā Ķipēnu muižu sadalīja 46 vienībās 960 ha kopplatībā.
Saglabājusies 19. gadsimta pirmajā pusē celtā Ķipēnu muižas klēts, kas ir koka guļbūve ar durvju vērtnēm, logu ailām, koka dzegām no atsevišķiem veidgabaliem. 19. gadsimta beigās no sarkaniem ķieģeļiem uzcēla Ķipēnu muižas kungu māju ar 2 rizalītiem galvenajā fasādē. Muižai raksturīgas pseidogotiskas sīkformas - robinājumi, ailas, joslas - un pusloka stila principi. Pie muižas ēkas ir parks, kas ir ilgstoši nekopts un aizaudzis. 1999. gada 9. decembrī muižas kungu māja gandrīz pilnībā nodega. 2001. gada 8. janvārī Katvaru pagasta padome parakstīja pārdošanas līgumu. Ēkas jaunais īpašnieks sāka atjaunot ēku un gatavojās izkopt parku, taču darbi apstājās. 2021. gadā ēku iegādājās Anna un Robins Poinderi.
Velnciems
Vēsture
Jau pirms Karostas izbūves pabeigšanas 1899. gada 26. septembrī cauri Velnciemam sāka kursēt Liepājas tramvajs līnijā "Pilsētas tilts — Vakzāles iela — Baseina iela — Eļļas iela — Lazareva iela — Kara osta". Pēc Pirmā pasaules kara rūpnīcu teritoriju Ēģiptes ciemā un Velnciemā aiz dzelzceļa atdalīja no Jaunliepājas.
1920. gadu beigās un 1930. gadu sākumā tur sāka piešķirt gruntsgabalus privātmāju celtniecībai. Laikraksts "Kurzemes Vārds" 1923. gada 2. augustā rakstīja, ka "bezvārda ielas Liepājā, kur vari meklēt, bet neatrodi meklējamos, kur iedzīvotājiem nav adreses un kur apgrūtināta pasta saņemšana, var atrast Liepājas priekšpilsētās: Velnciemā, Ēģiptes ciemā, Pilsētas pļavās. Tiešām laiks ir ielām piešķirt vārdus un pievienot šos nomalniekus pie Liepājas nekavējoties". 1926. gadā Velnciemā uzbūvēja Liepājas pirmo kara lidlauku, bet 1935. gadā izveidoja Liepājas civilo aerodromu ar angāru, remontdarbnīcām, kantori un komandanta telpu. 1932. gada 28. decembrī Velnciemu pārdēvēja par Ziemeļu priekšpilsētu. 1939. gadā sakarā ar sliežu ceļa un ritošā sastāva pārmērīgo nolietojumu nolēma pārtraukt tramvaju satiksmi līnijā "Peldu iela — Rožu laukums — Lidosta Ziemeļu priekšpilsētā. ". Maršrutā norīkoja divus autobusus, kas kursēja ar 20 minūšu intervālu.
1977. gadā pabeidza tekstilrūpniecības uzņēmuma "Lauma" celtniecību, tā ražošanas korpusi aizņēma 11 ha, bet 1981. gadā strādājošo skaits sasniedza 5000 cilvēku. Šajā laikā šo Liepājas daļu sāka saukt par Laumas mikrorajonu. 1979. gadā Velnciemā sāka darboties Liepājas 7. vidusskola, bet 1991. gadā Oskara Kalpaka Liepājas 15. vidusskola.
2013. gadā plānoja būvēt pārvadu pāri dzelzceļa sliedēm, lai ar jaunu tramvaja līniju savienotu Parka ielu Jaunliepājā ar Velnciemu jeb Ziemeļu priekšpilsētu.
Nosaukums
Senākais nostāsts par Velnciema nosaukumu vēstī, ka 1697. gada aprīlī Krievijas cars Pēteris Lielās sūtniecības sastāvā no Jelgavas karietē devies uz Liepāju, bet pirms pašas pilsētas robežas karietei nolūzis ritenis. Laiks bijis drēgns un nepatīkams, vīri mocījušies šā un tā, bet karieti salabot nav varējuši. Arī Pēteris kāpis no karietes ārā un mēģinājis pielikt savu plecu. Taču arī tad nav veicies tik ātri, kā gribētos, tāpēc cars iesaucies: "Velna ciems!" (ru). Pēc citas versijas nosaukums radies tikai 19. gadsimta beigās, kad pilsētas plānā teritorija aiz dzelzceļa sliedēm apzīmēta kā ciems "aiz pilsētas robežas" (за чертой города), šis nosaukums pārveidojies par "Velna ciemu".
Gerhards fon Tīzenhauzens
Gerhards fon Tīzenhauzens (, 1878—1917) bija vācbaltiešu arhitekts, viens no Mežaparka apbūves projekta autoriem.
Dzīvesgājums
Dzimis 1878. gada 26. martā (14. aprīlī) Tērbatā ģenerālmajora Karla Jakoba Reinholda fon Tīzenhauzena (1816-1902) un viņa sievas Dorotejaa Luīzes Augustes, dzimušas Zellheimas (1841-1929), ģimenē. Studēja arhitektūru Rīgas Politehniskajā institūtā, 1906. gadā beidza studijas un 1907. gadā saņēma diplomu ar tiesībām "vadīt visāda veida būvdarbus un projektēt visāda veida celtnes un ēkas", kā arī ieņemt 10. kategorijas ierēdņa posteni ar augstajai vietai atbilstošu atalgojumu. Vācbaltu studentu korporācijas Fraternitas Baltica biedrs.
Bohoduhiva
Bohoduhiva ir pilsēta Ukrainas austrumos Harkivas apgabalā, Bohoduhivas rajona centrs. Izvietojusies apgabala ziemeļrietumos Merlas upes krastos 60 km no apgabala centra Harkivas.
Gerhards fon Tīzenhauzens
Dzīvesgājums
Pirmā pasaules kara laikā Tīzenhauzenu iesauca Krievijas impērijas armijā, 1916. gadā viņu iecēla par militāro arhitektu Tiraspoles kazarmu būvē. Miris pēc smaga savainojuma negadījumā Tiraspolē 1917. gada 26. oktobrī.
Bohoduhiva
Vēsture
Kā Djakovostrogas nocietinājums zināma kopš 1571. gada, bet par pilsētas dibināšanas gadu tiek uzskatīts 1661. gads, kad uz šejieni no Dņepras otra krasta uz pastāvīgu dzīvi pārcēlās 1204 rusīni. 1781. gadā Bohoduhivai piešķirts apriņķa pilsētas statuss. Mūsdienās pilsētā vairāki pārtikas rūpniecības, būvmateriālu un elektrotehniskie uzņēmumi.
Gerhards fon Tīzenhauzens
Ģimene
Precējies 1912. gadā. Viņam bija trīs Rīgā dzimuši dēli: Hanss Dīdrihs, Hanss Albrehts un Hanss Heinrihs.
Piemiņa
Mežaparka Attīstības biedrība 2003. gadā pie Gerharda fon Tīzenhauzena 1912. gadā uzceltās ģimenes mājas Ščecinas ielā 5 atklāja piemiņas zīmi.
Heinrihs VII Luksemburgs
Heinrihs VII (de, it; dzimis ap 1275. gadu, miris ) bija Luksemburgas grāfs no 1288. gada, Romiešu karalis no 1308. gada un Svētās Romas impērijas ķeizars no 1312. gada, kā pirmais no Luksemburgu dinastijas.
Heinrihs VII vēlējās izbeigt Francijas politiskās ambīcijas Itālijā, tāpēc ar karaspēku devās uz Itāliju, lai kļūtu par pirmo Romiešu karali, kas pēc gandrīz 100 gadu pārtraukuma kronēts par imperatoru. Itālijā viņam nācās iesaistīties gvelfu un gibelīnu karos, pakļaujot virkni Ziemeļitālijas pilsētu un sākot nesekmīgas diplomātiskās sarunas ar pāvesta atbalstīto Neapoles karali Roberto Anžū. Itālijas kara laikā epidēmijā mira viņa sieva Margarēta. Politiskā situācija Itālijā bija tik nestabila, ka Heinriha VII karaspēks ieņēma tikai daļu Romas, un pāvesta prombūtnē viņu par imperatoru kronēja divi kardināli. Ar mainīgām sekmēm karojot Ziemeļitālijā, imperators sāka tiesas procesu pret Roberto Anžū, kuru 1313. gada 26. aprīlī aizmuguriski pasludināja par nodevēju, dumpinieku un sodāmu ar nāvi. Vasarā imperators saslima ar malāriju un 24. augustā mira. Viņu apglabāja Pizā. Pieminēts Dantes, kurš bija Heinriha piekritējs, "Dievišķajā komēdijā".
Lil Wayne
Dveins Maikls Kārters (en; dzimis Ņūorleānā, Luiziānas štatā, ASV), plašāk pazīstams kā Lil Wayne, ir amerikāņu reperis.
9 gadu vecumā viņš pievienojās Cash Money Records ierakstu kompānijai, kļūdams par tās jaunāko dalībnieku. 1997. gadā viņš pievienojās grupai Hot Boys, tajā pašā gadā tika izdots viņu debijas albums Get It How U Live!. Lielākos panākumus mūziķis guva ar grupas 1999. gadā izdoto Guerrilla Warfare albumu. Vēl 1999. gadā Lil Wayne izdeva soloalbumu Tha Block Is Hot, kas tika sertificēts ar platīna disku par pārdotām vairāk nekā 1 miljonu kopiju ASV.
Viņa līdz šim veiksmīgākais albums ir Tha Carter III, kas tika izdots 2008. gadā, un pirmajā nedēļā tika pārdots 1 miljons albuma kopiju ASV. Tas ieguva Grammy balvu kā gada labākais repa albums. 2010. gadā mākslinieks izdeva savu pirmo roka albumu Rebirth, kas gan saņēma negatīvu kritiķu vērtējumu.
Georgijs Gaile
Georgijs Gaile (ru, dzimis, miris ) bija padomju valsts un sabiedriskais darbinieks. Rūpnīcas "VEF" direktors no 1944. līdz 1958. gadam.
Biogrāfija
Dzimis dzelzceļnieka ģimenē Petrogradā.
11 gadu vecumā sāka strādāt svina velmēšanas darbnīcā, vēlāk strādāja Ļeņingradas rūpnīcā "Elektrosila". No 1929. gada bija PSKP biedrs.
1935. gadā absolvēja Ļeņingradas Politehnisko institūtu, kur ieguva inženiera elektriķa kvalifikāciju. Cieta 1937. gada represijās un apcietinājumā saslima ar tuberkulozi. No 1941. līdz 1944. gadam strādāja Sverdlovskas vadošā saimnieciskajā darbā.
1944. gadā kļuva par rūpnīcas "VEF" direktoru. Organizēja rūpnīcas atjaunošanas darbus un rekonstrukciju.
Bija PSRS Augstākās Padomes 6. sasaukuma deputāts un Latvijas PSR Augstākās Padomes 2—7 sasaukuma deputāts. Aizgāja pensijā 1967. gada oktobrī.
Žagatas (nozīmju atdalīšana)
Žagatas var būt:
Zoneburgas pils
Zoneburgas pils (de) jeb Zonenburgas pils, arī Māsi ordeņa pils, (et) bija Livonijas ordeņa būvēta Zoneburgas fogta pils, kas kontrolēja pārcelšanos pāri jūras šaurumam starp Sāmsalu, Muhu salu un kontinentu.
Līdz mūsdienām ir saglabājušās cietokšņa drupas pē Māsi ciema Sāremā apriņķī Sāmsalas austrumu piekrastē.
Vēsture
Kopš 13. gadsimta daļu no Sāmsalas pārvaldīja Livonijas ordenis, daļu — Sāmsalas—Vīkas bīskapija. Jurģa nakts sacelšanās laikā sāmsalieši 1343. gadā ieņēma Poides cietoksni. Livonijas ordenis iebruka salā 1344. gada februārī un nogalināja igauņu ķēniņu Vessi. Lai novērstu turpmākos sāmsaliešu karaspēka iebrukumus pāri jūras šaurumiem, 1345. gadā Livonijas ordenis uzcēla Zoneburgas cietoksni. 1518. gadā uzbūvēja priekšpils nocietinājumus.
Pēc Livonijas konfederācijas sabrukuma ordenis 1560. gada 15. aprīlī pēdējais Sāmsalas—Vīkas katoļu bīskaps Jānis V fon Minhauzens savu bīskapiju pārdeva Dānijas karalim Frederikam II, kura jaunākais brālis Magnuss, vēlākais Livonijas karalis, tika ievēlēts par bīskapu. Teritoriju apvienošanas nolūkā Dānija 1564. gadā iemainīja Sāmsalas—Vīkas bīskapijas kontinentālo daļu pret to Sāmsalas daļu, kas agrāk piederēja Livonijas ordenim, tādējādi Zoneburgas pils kļuva par Dānijas īpašumu.
Livonijas kara laikā 1568. un 1575. gadā Zoneburgas pili iekaroja Zviedrijas karaspēks un sāka to atjaunot. Pēc pils atgūšanas 1576. gadā Dānijas karavīri pili uzspridzināja un tā vairs netika atjaunota.
Kails Lafertijs
Kails Lafertijs (dzimis ) ir Ziemeļīrijas futbolists, uzbrucējs, Ziemeļīrijas futbola izlases dalībnieks. Kopš 2021. gada spēlē Skotijas Premjerlīgas kluba Kilmarnock sastāvā.
Sasniegumi
Rangers
Palermo
2015. gada Nepālas zemestrīce
2015. gada Nepālas zemestrīce bija plkst. 11.56 pēc vietējā laika notikusi zemestrīce ar magnitūdu 7,8—8,1.
2016. gada Eiropas čempionāts cīņas sportā
2016. gada Eiropas čempionāts cīņas sportā notika no 2016. gada 8. līdz 13. martam Latvijas galvaspilsētā Rīgā. Cīkstoņi sacentās Arēnā Rīga. Tā bija otrā reize (iepriekš 1926. gadā), kad Eiropas čempionāts noticis Latvijā.
Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3. vietu — 8 punktus, ..., 10. vietu — 1 punktu.
SKS 54. ekspedīcija
'''SKS 54. ekspedīcija' (Экспедиция МКС-54; Expedition 54 jeb ISS-54'') bija Krievijas, ASV un Japānas kosmonautu pastāvīgā ekspedīcija Starptautiskajā kosmosa stacijā (SKS) no 2017. gada decembra līdz 2018. gada februārim.
Urbāns VII
Pāvests Urbāns VII (, dzimis, miris ), īstajā vārdā Džovanni Batista Kastanja (Giovanni Battista Castagna), bija Romas pāvests 1590. gadā no 15. septembra līdz 27. septembrim. Pāvesta krēslā viņš bija 13 dienas. Tas ir visīsākais termiņš, kāds jebkad ir bijis kādam no Romas pāvestiem.
Lielais grāvis (Burtnieka pieteka)
Lielais grāvis (arī Silzemnieku M-1, agrāk Staizupe) ir Burtnieka pieteka Valmieras novada Burtnieku pagastā. Tek dienvidrietumu virzienā. Ietek Burtniekā pie putnu novērošanas torņa ezera austrumu krastā.
Urbāns VII
Džovanni Batista Kastanja ir dzimis 1521. gadā aristokrātu ģimenē Romā. Viņa vecāki bija nākuši no Venēcijas. 1583. gada 12. decembrī kļuva par kardinālu. Tajā pašā dienā par kardināliem kļuva vēl trīs cilvēki, kas vēlāk kļuva par Romas pāvestiem. Tie bija Gregorijs XIV, Leons XI un Inocents IX. Interesanti, ka neviens no šiem četriem pāvestiem šajā amatā nebija ilgāk par gadu. Pirms kļūšanas par kardinālu Kastanja bija Rosāno arhibīskaps un vairākus gadus pāvesta nuncijs Spānijā.
Džovanni Kastanja par pāvestu tika ievēlēts 1590. gada 15. septembrī. Lielā mērā viņa ievēlēšanu par pāvestu atbalstīja spāņi. Kļūstot par pāvestu, Džovanni Kastanja pieņēma vārdu Urbāns VII. 13 dienas vēlāk Urbāns VII nomira no malārijas. Šis ir visu laiku īsākais termiņš pāvesta amatā.
Aleksandrs Žirū
Aleksandrs Žirū (fr; dzimis ) ir profesionāls Kanādas hokejists, spēlē uzbrucēja pozīcijā. Pašlaik (2017) pārstāv Francijas hokeja līgas klubu HK Grenoble.
Spēlētāja karjera
1999. gada NHL draftā viņu Otavas "Senators" izraudzījās ar kopējo 213. kārtas numuru. Pirms tam spēlējis Kvebekas junioru hokeja līgā. 2001. gadā debitējis AHL, savukārt NHL pirmo spēli aizvadījis 2005.—2006. gada sezonā Ņujorkas "Rangers" sastāvā. Kopumā NHL aizvadījis 48 spēles, kurās guvis sešus vārtus. 2010.—2011. gada sezonā bija viens no AHL kluba Oklahomasitijas "Barons" kapteiņa palīgiem. Piedalījies trijās AHL Visu zvaigžņu spēlēs, divas reizes izcīnījis Kaldera kausu (2009, 2010), 2009.—2010. gada AHL izslēgšanas spēlēs bija rezultatīvākais spēlētājs.
2012. gada maijā viņš noslēdza divu gadu vienošanos ar KHL klubu Rīgas "Dinamo". Tiesa, jau sezonas otrajā pusē līgums ar Žirū pēc apbusējas vienošanās tika pārtraukts, hokejistam pievienojoties Šveices hokeja līgas klubam Klotenes "Flyers". 2013. gada jūnija nogalē noslēdza viena gada līgumu ar HC Ambrì-Piotta, taču vēlāk līgumu ar komandu pagarināja, tās rindās kopumā aizvadot trīs sezonas.
2016.—17. gada sezonu aizvadīja KHL vienībā Zagrebas "Medveščak", taču tad pievienojās Francijas hokeja līgas vienībai HK Grenoble.
Eiropas autoceļš E14
Eiropas autoceļš E14 ir daļa no starptautiskā E ceļu tīkla. Tas ved no Tronheimas Norvēģijā, līdz Sundsvallai Zviedrijā. Autoceļa kopējais garums ir 449 kilometri.
SMOG-P
SMOG-P jeb BME-1 bija Ungārijas tehnoloģiju un radioamatieru pavadonis. To izgatavoja un apkalpoja Budapeštas tehnoloģiju un ekonomikas universitātes studenti un pasniedzēji. Pavadonis orbītā tika palaists 2019. gada 6. decembrī.
SMOG-P tika veidots pikopavadoņa PocketQube 1p formā (5 × 5 × 5 cm) ar masu aptuveni 250 grami. Derīgā krava bija spektra analizators cilvēku izraisīta elektromagnētiskā piesārņojuma (elektrosmoga) mērīšanai no kosmosa. Pavadonis tika izmantots spektra uzraudzībai, lai izveidotu globālu frekvenču izmantošanas karti ciparu televīzijas DVB-T joslā (430 — 830 MHz). Turklāt SMOG-P bija dozimetrs (termioniskais detektors), kas ļāva reģistrēt pavadoņa absorbēto starojuma daudzumu orbītā, lai noteiktu radiācijas joslu starojuma daudzumu un Saules uzliesmojumu ietekmi.
Ziemeļamerikas radioamatieru organizācijas AMSAT šim pavadonim piešķīra numuru 105. Tāpēc radioamatieru sabiedrībā pavadonis tika saukts par Magyar-OSCAR 105 jeb MO-105.
Lidojuma gaita
SMOG-P tika palaists 08:18 UTC ar nesējraķeti Electron no Rocket Lab starta laukuma Launch Complex 1 Jaunzēlandē kā pavadoņa ALE-2 sekundārā krava. SMOG-P orbītā tika izmests no Alba Orbital PocketQube palaišanas iekārtas Albapod. Kopā ar to tika palaists otrs Ungārijas pavadonis ATL-1 un vēl četri pikopavadoņi.
2020. gada 28. septembrī SMOG-P nogāja no orbītas un sadega Zemes atmosfērā.
Saulespuķe (Cukulesku)
"Saulespuķe" (ro) ir 1954. gadā tapusi rumāņu mākslinieka Jona Cukulesku glezna.
Apraksts
Glezna tapusi eļļas glezniecības tehnikā uz audekla, un tās izmēri ir 47 x 55 centimetri. Glezna glabājas Rumānijas Nacionālā Mākslas muzeja kolekcijā Bukarestē.
Analīze
"Saulespuķe" ir daļa no Jona Cukulesku devuma otrās fāzes, kas ilga no 1947. līdz 1956. gadam. Šajā periodā viņa darbus ietekmēja folklora. Dabas stihiju un autobiogrāfisku atsauču izmantošana izceļ Cukulesku darbus rumāņu mākslā starp abiem Pasaules kariem un arī pēc Otrā Pasaules kara.
Šis ir viens no raksturīgākajiem gleznotāja darbiem. Priekšplānā, kreisajā pusē atrodas koši dzeltena saulespuķe, fonā ir saulespuķu lauks un mākoņaina debess. Estētikā glezna ir tuvāka naivajai mākslai kā van Goga Saulespuķēm. Gleznā izceļas bagātīgs košo krāsu lietojums — oranža, dzeltena un sarkana.
École supérieure des techniques aéronautiques et de construction automobile
École supérieure des techniques aéronautiques et de construction automobile (ESTACA) ir Francijas inženierzinātņu koledža, kas izveidota 1925. gadā.
ESTACA ir privāta skola, kas sagatavo inženierus, kas specializējas transporta jomās. Papildus apmācību aktivitātēm skola veic arī lietišķos pētījumus aeronautikas, autobūves, kosmosa, vadītā transporta un jūras flotes nozarēs.
Skola atrodas Montigny-le-Bretonneux un Laval, un to ir atzinusi valsts. 2012. gada 25. septembrī tā pievienojās Groupe ISAE.
Herbs Ritss
Herbs Ritss (Herb Ritts) bija amerikāņu modes fotogrāfs. Viņš galvenokārt veidojis melnbaltās fotogrāfijas un portretus.
Dzīves gājums
Herbs Ritss dzimis 1952. gada 13. augustā Losandželosā. Ritss absolvējis Bard koledžu. Par fotogrāfu viņš kļuvis nejauši, iesākumā tas bijis tikai viņa vaļasprieks. Herbs Ritss savu fotogrāfa karjeru uzsāka vēlajos septiņdesmitajos gados, pakāpeniski iegūstot kā mākslas un reklāmas fotogrāfiju meistara reputāciju. Viņš bija fotogrāfs un piedalījās redakcijas darbā tādos žurnālos kā "Vogue", "Vanity Fair", "Interview" un "Rolling Stone". Ritss veidoja izcilas mārketinga un reklāmas bildes dažādām kompānijām, piemēram, "Calvin Klein", "Chanel", "Donna Karan", "Gap", "Gianfranco Ferre", "Giani Versace", "Giorgio Armani", "Levi’s", "Pirelli", "Polo Ralph Lauren", "Valentino".
Fotogrāfa darba stils
Herbs Ritss savos darbos pievērsās tīrām līnijām un spēcīgām formām. Fotogrāfijās izmantotā vienkāršība ļauj uzreiz ieraudzīt, sajust un saprast fotogrāfijas stāstu un noskaņu. Viņa darbi bieži vien apstrīd tradicionālos priekšstatus par dzimumu un rasi. Fotografējot mūziķus, modeļus, politiķus, aktierus vai citus sabiedrībā zināmus cilvēkus, viņš katram pievieno savu fantāziju un izdomu.
Kladistijas
Kladistijas (Cladistia) ir primitīvu starspurzivju grupa (dažādi autori to apzīmē kā kārtu, virskārtu, apakšklasi, klasi vai vienkārši kladu), kas iekļauj sevī mūsdienās dzīvojošu un izmirušu daudzspurzivjveidīgo un gildejzivjveidīgo kārtas.
Vēsture
Kladistijas kā taksonu (kārtu) izveidoja 1871. gadā ASV paleontologs Edvards Drinkers Kops un iekļāva tajā mūsdienās dzīvojošās daudzspures. Taču šo kārtu viņš pieskaitīja daivspurzivīm, nevis starspurēm. Daudzspures pie daivspurzivīm pirmo reizi vēl 1861. gadā bija pieskaitījis angļu zoologs Tomass Henrijs Hakslijs. Kops salīdzināja dažādas daivspurzivju grupas savā starpā un kladistijas raksturoja šādi: Tām nav dorsālo (muguras) bazāliju; lepidotrihijas skaita ziņā sakrīt ar pterigioforu skaitu; pterigofori neveido savienojumus ar skriemeļu augšējo hemālo loku izaugumiem. Tikai 1907. gadā Edvīns Stefens Gudričs piedāvāja daudzspures pieskaitīt starspurēm, un 1928 gadā parādīja, ka daudzspures ir radniecīgākas paleoniskiem (starspurēm), nekā daivspurēm. Ēriks Stenše iedalīja tās atsevišķā Brachiopterygii grupā vienā rangā ar starspurēm un daivspurēm. Ļevs Bergs 1940. gadā Polypteriformes iedalīja pie starspurēm kā īpašu A grupu, kas atškiras no pārējām starspurzivīm. Bet 2000. gadā Rihards Lunds, aprakstot jaunatklātas zivju ģintis no ASV apakšējā karbona, izveidoja Guildayichthyiformes kārtu, kuru kopā ar daudzspurēm apvienoja kladistiju virskārtā, iekļaujot to jau starspurzivju grupā. Attiecīgi, pašlaik kladistijas apvieno primitīvas fosilās un recentās starspurzivis ar vairākām devona daivspurzivīm raksturīgām morfoloģiskajām īpašībām.
Sistemātika
Sistemātikas pamatā ņemts Lund 2000 un Gayet, Meunier & Werner, 2002
(†) - izmirušu organismu grupa.